Chiroqchilik Nuriddin Davlatov Jahon kubogi g`olibiga aylandi!

Ayni kunlarda Angliyaning Manchester shahrida para pauerlifting bo`yicha navbatdagi Jahon kubogi bo`lib o`tmoqda.
Hozirgina erkaklar o`rtasida 107 kg vazn toifasida o`tkazilgan bellashuv o`z nihoyasiga etdi. Quvonarlisi, ushbu vazn toifasida ishtirok etgan hamyurtimiz Nuriddin Davlatov 221 kg natija bilan 1-o`rinni qo`lga kiritdi va terma jamoamiz hisobiga uchinchi oltin medalni yozdirib qo`ydi. Kuchli uchlikdan esa AQSh va Gruziya sportchilari joy oldi.
Ma`lumot uchun, bunga qadar ayollar o`rtasida 55 kg vazn toifasida hamyurtimiz Ro`za Qo`zieva bronza medalini, erkaklar o`rtasida 72kg vazn toifasida Iskandar Tursunboev oltin medalni, erkaklar o`rtasida 88 kg vazn toifasida Farhod Umrzoqov oltin medalni qo`lga kiritgan edi.